На основу чл. 33 тачка 1 а у вези са чл. 45 тачка 9 Закона о локалној самоуправи (''Сл. лист РЦГ'', бр. 42/03, 28/04, 75/05 и 13/06 и ''Сл. лист ЦГ'', бр. 88/09, 3/10, 73/10, 38/12 и 10/14), чл. 15 алинеја 2 Закона о државној имовини („Сл.лист ЦГ“, бр. 21/09 и 40/11), чл. 24 Закона о рударству (''Сл. лист Цг'', бр. 65/08, 74/10 и 40/11) и чл. 38 тачка 9 Статута општине Жабљак (''Сл. лист РЦГ - општински прописи'', бр. 9/05 и 23/07 и ''Сл. лист ЦГ - Општински прописи'', бр. 3/11 и 7/14), **Скупштина општине Жабљак**, на сједници одржаној 26.10.2017. године, **донијела је**

**О Д Л У К У**

**о измјени Одлуке о одобравању експлоатације минералних сировина**

**Д.О.О ''ZEKOVIĆ COMPANY'' из Жабљака**

**Члан 1**

У Одлуци о одобравању експлоатације минералних сировинаД.О.О. ''ZEKOVIĆ COMPANY'' из Жабљака (''Сл. лист ЦГ - Општински прописи'', бр. 30/17) у члану 1 ријечи ''30.09.2017. године'' замјењују се ријечима ''31.12.2017. године''.

**Члан 2**

Oва oдлука ступа на снагу даном доношења и објавиће се у ''Службеном листу Црне Горе - Општински прописи''.

Број: 312/17 - 01-365

Жабљак, 27.10.2017. године

**СКУПШТИНА ОПШТИНЕ ЖАБЉАК**

**ПРЕДСЈЕДНИК СКУПШТИНЕ,**

Видоје Томчић

**OБРАЗЛОЖЕЊЕ**

1. **ПРАВНИ ОСНОВ**

Правни основ за доношење Одлуке о одобравању експлоатације пијеска и камена у Ражаном пољу Д.О.О ''ZEKOVIĆ COMPANY'' из Жабљака садржан је у одредбама члана 33 тачка 1 и чл. 45 тачка 9 Закона о локалној самоуправи (''Сл. лист РЦГ'', бр. 42/03, 28/04, 75/05 и 13/06 и ''Сл. лист ЦГ'', бр. 88/09, 3/10, 73/10, 38/12 и 10/14), чл. 15 алинеја 2 Закона о државној имовини („Сл.лист ЦГ“, бр. 21/09 и 40/11), чл. 24 Закона о рударству (''Сл. лист Цг'', бр. 65/08, 74/10 и 40/11), а надлежност Скупштине општине за доношење одлуке садржана је у одредбама члана 45 Закона о локалној самоуправи и члана 38 тачка 9 Статута општине Жабљак (''Сл. лист РЦГ - општински прописи'', бр. 9/05 и 23/07 и ''Сл. лист ЦГ - Општински прописи'', бр. 3/11 и 7/14).

Наиме, одредбама члана 33 тачка 1 Закона о локалној самоуправи прописано је да у оквиру сопствених надлежности општина управља, располаже и штити своју имовину и врши поједина својинска овлашћења на државној имовини, у складу са законом, а одредбама члана 45 тачка 9 истог закона прописано је да скупштина располаже имовином.

Одредбама члана 15 алинеја 2 Закона о државној имовини прописано је да су природна богатства којима располаже општина, између осталих, и минералне сировине (шљунак, пијесак и камен) ако није у питању експлоатација у складу са законом.

Oдредбама члана 24 Закона о рударству прописано је да се експлоатација минералних сировина (шљунак, пијесак и камен) које се користе за изградњу и одржавање локалних инфраструктурних објеката може обављати без уговора о концесији на основу одобрења и под надзором надлежног органа локалне управе; да се експлоатација из става 1 овог члана може одобрити на површини земље без поступка минирања, осим за локације из. чл. 7 и 63 овог закона; да се за експлоатацију минералних сировина из става 1 овог члана плаћа накнада и да висину накнаде из става 3 овог члана утврђује надлежни орган локалне управе.

Одредбама члана 38 тачка 9 Статута општине Жабљак прописано је да скупштина управља и располаже општинском имовином.

1. **РАЗЛОЗИ ЗА ДОНОШЕЊЕ ОДЛУКЕ**

Д.О.О. „ZEKOVIĆ COMPANY“ из Жабљака поднијело је захтјев Општини Жабљак број 032/17-01-2258 од 03.10.2017. године за продужење периода на који му је Одлуком о одобравању експлоатације пијеска и камена у Ражаном пољу одобрена експлоатација шљунка, пијеска и камена у мјесту Ражано поље из разлога што је истекао рок на који му је била дата концесија те да је у току поступак расписивања новог тендера за додјелу концесије и како би били завршени започети и преузети послови, а посебно на оправци и насипању локалних путева, а који нијесу завршени због љетње туристичке сезоне.

Имајући у виду наведени захтјев као и потеребе Oпштине Жабљак на одржавању локалне инфраструктуре, односно локалних и некатегорисаних путева предложеном одлуком се продужава вријеме експлоатације и то до краја текуће календарске године.

**3. ФИНАНСИЈСКА СРЕДСТВА**

За спровођење ове одлуке није потребно обезбиједити финансијска средства у Буџету општине Жабљак, а њеним доношењем оствариће се приход у Буџету општине Жабљак по основу накнаде коју је Д.О.О. „ZEKOVIĆ COMPANY“ дужно да плаћа за експлоатацију минералних сировина.

Са изложеног предлаже се Скупштини општине Жабљак да донесе Одлуку о измјени Одлуке о одобравању експлоатације минералних сировина у Ражаном пољу Д.О.О ''ZEKOVIĆ COMPANY'' из Жабљака.

**ОБРАЂИВАЧ:**

Секретаријат за уређење простора,

заштиту животне средине и комунално стамбене послове